નવી દિલ્હી: ફિલ્મફેર એવોર્ડમાં બોલિવૂડના મિસ્ટર પરફેક્ટનિસ્ટ અામિર ખાનની ફિલ્મ દંગલ સામે બીજું બધું ફિક્કું પડી ગયું. પોતાના અભિનયથી લોકોનું દિલ જીતનાર અાલિયા ભટ્ટ અને સોનમ કપૂરને પણ વિવિધ કેટેગરીમાં એવોર્ડ મળ્યા. ૬2મા ફિલ્મફેર એવોર્ડની મેજબાની શાહરૂખ ખાન, કરણ જોહર અને કપિલ શર્માઅે કરી. સમારંભમાં હરિયાણા પહેલવાન મહાવીર ફોગટ અને તેની પહેલવાન પુત્રીઅો ગીતા, બબિતા પર બનેલી દંગલનો જલવો જળવાયેલો રહ્યો. બોક્સ અોફિસ પર કમાણીના રેકોર્ડ બનાવનાર નિતેશ તિવારી નિર્દેશિત દંગલ ફિલ્મે ત્રણ મોટા એવોર્ડ મેળવ્યા. ફિલ્મના ખાતામાં સર્વશ્રેષ્ઠ અભિનેતાનો એવોર્ડ અામિર ખાનને, સર્વશ્રેષ્ઠ ફિલ્મનો એવોર્ડ દંગલને અને બેસ્ટ ડિરેક્ટરનો એવોર્ડ નિતેશ તિવારીને મળ્યો.